## *Projekts*

LATVIJAS REPUBLIKAS MINISTRU KABINETS

2014.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

Noteikumi par Eiropas Trešo valstu valstspiederīgo integrācijas fonda 2013.gada programmas aktivitāšu īstenošanu

Izdoti saskaņā ar

Vispārīgās programmas „Solidaritāte un

migrācijas plūsmu pārvaldība” ietvaros

izveidoto fondu vadības likuma

14.panta 3.punktu

I. Vispārīgie jautājumi

1. Noteikumi nosaka:
   1. Eiropas Trešo valstu valstspiederīgo integrācijas fonda (turpmāk – fonds) 2013.gada programmas projektu konkursu organizēšanas kārtību šādās aktivitātēs:
      1. 1.”a” aktivitātē „Valodas un adaptācijas programmu attīstība trešo valstu pilsoņu integrācijai un saliedētas sabiedrības veidošanai” (turpmāk – 1.”a” aktivitāte);
      2. 1.”b” aktivitātē „Nacionālais integrācijas centrs un informatīvi pasākumi Latvijas sabiedrībai” (turpmāk – 1.”b” aktivitāte);
      3. 2.aktivitātē „Izveidot un ieviest sistēmas, kas paredzētas informācijas par dažādu trešo valstu pilsoņu kategoriju vajadzībām savākšanai un analīzei” (turpmāk – 2.aktivitāte);
      4. 3.aktivitātē „Izstrādāt un ieviest starpkultūru mācību sistēmu, palielinot iespējas un daudzveidības apziņu, valsts, privāto institūciju un sociālo partneru personāla apmācība, kuri nodrošina pakalpojumus, tostarp izglītības iestādes” (turpmāk – 3.aktivitāte);
      5. 4.aktivitātē „Pieredzes, labās prakses un informācijas apmaiņa starp dalībvalstīm integrācijas jomā” (turpmāk – 4.aktivitāte).
   2. prasības fonda projekta iesnieguma iesniedzējam (turpmāk – projekta iesniedzējs);
   3. fonda projektu iesniegumu (turpmāk – projekta iesniegums) sagatavo­šanas un iesniegšanas kārtību, projektu iesniegumu atlases kārtību un vērtēšanas kritērijus;
   4. granta līguma slēgšanas kārtību;
   5. tehniskās palīdzības aktivitātes īstenošanas kārtību.
2. Finansējuma saņēmējs maksājumus fonda projektu ietvaros par izdevumiem, kas radušies līdz 2015.gada 30.jūnijam, var veikt laikposmā no dienas, kad pieņemts lēmums par projekta iesnieguma apstiprināšanu vai izdots atzinums par nosacījumu izpildi, kas ietverti lēmumā par projekta iesnieguma apstiprināšanu ar nosacījumu, līdz granta līgumā noteiktajam projekta gala pārskata iesniegšanas termiņam, bet ne vēlāk kā līdz 2015.gada 31.jūlijam. Finansējuma saņēmējs maksājumus 1.”b” aktivitātes ietvaros par izdevumiem, kas radušies līdz 2015.gada 30.jūnijam, var veikt laikposmā no šo noteikumu spēkā stāšanās dienas līdz granta līgumā paredzētajam projekta gala pārskata iesniegšanas termiņam, bet ne vēlāk kā līdz 2015.gada 31.jūlijam.
3. Ar fonda aktivitāšu īstenošanu saistītos Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības likuma 7.pantā noteiktos vadošās iestādes pienākumus un tiesības īsteno Kultūras ministrija (turpmāk – vadošā iestāde).
4. Ar fonda aktivitāšu īstenošanu saistītos Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības likuma 9.pantā noteiktos revīzijas iestādes pienākumus un tiesības īsteno Finanšu ministrija (turpmāk – revīzijas iestāde).
5. Ar fonda aktivitāšu īstenošanu saistītos Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības likuma 10.pantā noteiktos sertificēšanas iestādes pienākumus un tiesības īsteno Centrālā finanšu un līgumu aģentūra (turpmāk – sertificēšanas iestāde).
6. Fonda galvenā mērķa grupa ir tādu valstu pilsoņi, kas nav Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsoņi, un bezvalstnieki (turpmāk – trešo valstu pilsoņi), kuri Latvijā ieradušies pēdējo piecu gadu laikā un likumīgi uzturas Latvijas teritorijā.
7. Lai uzlabotu trešo valstu pilsoņu valsts valodas prasmes, par fonda mērķa grupu var uzskatīt arī tos trešo valstu pilsoņus, kas Latvijas Republikā likumīgi uzturas vairāk nekā piecus gadus.

8. Fonda mērķa grupā var iekļaut trešo valstu pilsoņus, kas uzsākuši procedūru likumīgu tiesību iegūšanai ieceļošanai Latvijas Republikā, lai pirms ieceļošanas tiem nodrošinātu integrācijas pakalpojumus.

1. Fonda mērķa grupā nevar iekļaut trešo valstu pilsoņus, kuri iesnieguši patvēruma pieteikumu, par ko galīgais lēmums vēl nav pieņemts, kuriem ir bēgļa vai alternatīvais statuss vai kuri var pretendēt uz bēgļa vai alternatīvo statusu saskaņā ar Patvēruma likumu, kā arī sezonas darbu veicēji.

II. Prasības projekta iesniedzējam

1. Vispārīgās prasības projekta iesniedzējam:
   1. tam ar tiesas spriedumu nav pasludināts maksātnespējas process vai ar tiesas spriedumu netiek īstenots tiesiskās aizsardzības process, vai ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums vai tā saimnieciskā darbība nav izbeigta (ja attiecināms);
   2. tas nav sniedzis nepatiesu informāciju vadošajai iestādei saistībā ar fonda līdzfinansēto projektu īstenošanu;
   3. tā interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un tam nav piemēroti piespiedu ietekmēšanas līdzekļi (ja attiecināms);
   4. tas nav saņēmis finansējumu vai neparedz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem;
   5. ja tas ir bijis finansējuma saņēmējs citā fonda gada programmā, tas ir ievērojis finansējuma saņemšanas nosacījumus atbilstoši normatīvajiem aktiem, kuri regulē plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai un Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības un kontroles kārtību (ja attiecināms);
   6. tas vienas fonda aktivitātes ietvaros ir iesniedzis vienu projekta iesniegumu;
   7. ja tas ir bijis projekta iesniedzējs citā fonda gada programmā, tas līdz projekta iesnieguma iesniegšanas dienai ir atmaksājis neatbilstoši veiktos izdevumus un neizlietoto projekta finansējumu pēc vadošās iestādes pieprasījuma;
   8. tas neatrodas tiesvedības procesā ar prasību pret vadošo iestādi par citu fonda gada programmu ietvaros iesniegto projekta iesniegumu, tā vērtēšanu un citiem prasījumiem fonda gada programmu sakarā.
2. Projekta iesniedzējs ir atbildīgs par projekta iesnieguma sagatavošanu, projekta vadību, īstenošanu un projekta mērķa un rezultātu sasniegšanu.
3. Īstenojot atklātu projektu iesniegumu atlasi, projekta iesniegumā var paredzēt projekta īstenošanu sadarbībā ar partneriem, ar kuriem projekta iesniedzējs noslēdzis partnerības līgumus par projekta aktivitāšu īstenošanu un kuriem tiks piešķirts finansējums aktivitāšu īstenošanai. Uz sadarbības partneri attiecas šo noteikumu 10.punktā minētās prasības.
4. Īstenojot projektu, kas iesniegts ierobežotas projektu iesniegumu atlases ietvaros, projekta īstenošanā nav atļauts piesaistīt sadarbības partnerus.

III. Projektu iesniegumu atlases organizēšanas kārtība

1. Vadošā iestāde rīko ierobežotu projektu iesniegumu atlasi vai atklātu projektu iesniegumu atlasi, ņemot vērā šo noteikumu VII, VIII, IX, X un XI nodaļā minētās prasības.
2. Projektu iesniegumu atlasi vadošā iestāde var rīkot katrai aktivitātei atsevišķi, vienlaikus vairākām aktivitātēm vai vienlaikus visām aktivitātēm,vienā vai vairākās kārtās.
3. Ja projektu iesniegumu iesniegšanas kārtā netiek apgūts viss attiecīgajā kārtā pieejamais finansējums vai tiek piešķirts papildus finansējums, vadošā iestāde organizē papildus atlases kārtas par pieejamo finansējumu. Papildus kārtu īsteno, ja aktivitāšu īstenošanai atvēlētais laiks nav mazāks par trijiem mēnešiem.
4. Projektu iesniegumu atlasē ir šādi posmi:
   1. vadošā iestāde izsludina:
      1. atklātu projektu iesniegumu atlasi, ievietojot sludinājumu oficiālajā izdevumā ”Latvijas Vēstnesis” un publicējot informāciju Kultūras ministrijas mājas lapā;
      2. ierobežotu projektu iesniegumu atlasi, nosūtot uzaicinājumu konkrētai atvasinātai publisko tiesību juridiskajai personai (publiskam nodibinājumam) sabiedrības integrācijas politikas ieviešanas jomā;
   2. projekta iesniedzējs sagatavo un iesniedz projekta iesniegumu, kas sastāv no aizpildītas projekta iesnieguma veidlapas un papildus pievienojamiem dokumentiem;
   3. vadošā iestāde nodrošina projektu iesniegumu vērtēšanu un pieņem lēmumu par projektu iesniegumu apstiprināšanu, apstiprināšanu ar nosacījumu vai noraidīšanu;
   4. ja projekta iesniegums apstiprināts ar nosacījumu, vadošā iestāde nodrošina to nosacījumu izpildes izvērtējumu, kas ietverti lēmumā par projekta iesnieguma apstiprināšanu ar nosacījumu;
   5. vadošā iestāde noslēdz granta līgumu ar apstiprinātā projekta iesnieguma iesniedzēju.
5. Sludinājumā par atklātas projektu iesniegumu atlases izsludināšanu vai uzaicinājumā, ja paredzēta ierobežota projektu iesniegumu atlase, vadošā iestāde iekļauj šādu informāciju:
   1. fonda aktivitātes nosaukums un mērķis;
   2. fonda aktivitātes ietvaros pieejamais finansējums;
   3. projekta iesnieguma iesniegšanas kārtība un termiņš;
   4. norāde par vadošās iestādes mājas lapu internetā, kurā pieejamas ziņas par projektu iesniegumu sagatavošanai izmantojamiem materiāliem, projektu iesniegumu vērtēšanas kritērijiem, Eiropas Savienības un valsts finansējuma piešķiršanas kārtību un jautājumu uzdošanas kārtību.

**IV. Projektu iesniegumu sagatavošanas un iesniegšanas kārtība**

1. Projekta iesniedzējs projekta iesniegumu iesniedz vadošajā iestādē šo noteikumu 15.punktā minētajā sludinājumā vai uzaicinājumā norādītajā termiņā.
2. Projekta iesniegums sastāv no aizpildītas projekta iesnieguma veidlapas (1.pielikums) un šādiem papildus pievienojamiem dokumentiem:
   1. projekta budžeta veidlapa (2.pielikums);
   2. detalizēts rakstisks pamatojums, ja projekta apakšlīgumu summa pārsniedz 40 % no projekta tiešajām attiecināmajām izmaksām (ja attiecināms);
   3. projekta iesniedzēja projekta administrēšanā un īstenošanā iesaistīto personu dzīvesgaitas apraksta oriģināli (CV) (ja attiecināms);
   4. projekta sadarbības partneru apliecinājums par piekrišanu piedalīties projekta īstenošanā (3.pielikums);
   5. projekta sadarbības partnera projekta administrēšanā un īstenošanā iesaistīto personu dzīvesgaitas apraksta oriģināli (CV) (ja attiecināms);
   6. kredītiestādes izziņa par kredīta piešķiršanu projekta iesniedzējam vai tā sadarbības partnerim vai to konta atlikumiem, ja projektā paredzēts izmantot papildu finanšu līdzekļus, kas nav fonda vai valsts budžeta finansējums, ja projekta īstenošanai pēc tā apstiprināšanas tiks piesaistīts projekta iesnieguma iesniedzēja vai tā partnera finansējums. Minētās izziņas iesniedz par summu, kas nav mazāka par projektā plānoto papildu finanšu līdzekļu kopsummu. Projekta iesnieguma iesniegšanas dienā kredītiestādes izziņa nedrīkst būt vecāka par 30 kalendāra dienām;
   7. pilnvarojumu apliecinoši dokumenti (ja attiecināms);
   8. mācību programmas saturs un programmas mācību plāns (1.”a” un 3.aktivitātē) (ja attiecināms);
   9. detalizēts rakstisks pamatojums virsstundu darba nepieciešamībai (ja attiecināms);
   10. projekta iesnieguma pavadvēstule, kurā norāda projekta iesniedzēja nosaukumu, gada programmu, aktivitātes numuru un nosaukumu, kā arī projekta nosaukumu.
3. Projekta iesniegumu sagatavo saskaņā ar normatīvajiem aktiem par dokumentu izstrādāšanas un noformēšanas kārtību.
4. Projekta iesniedzējs projekta iesniegumu vadošajā iestādē var iesniegt:
   1. papīra formā, iesniedzot personīgi vadošajā iestādē vai nosūtot pa pastu ierakstītā vēstulē;
   2. elektroniska dokumenta veidā.
5. Ja projekta iesniegumu iesniedz papīra formā, to iesniedz vienā eksemplārā, pievienojot elektronisko kopiju elektronisko datu nesējā ar attiecīgām norādēm uz datu nesēja. Projekta iesnieguma eksemplāru papīra formā iesniedz caurauklotu, sanumurētu, uz pēdējās lapas aizmugurē diegu galus pielīmē, apzīmogo ar projekta iesniedzēja zīmogu un uz uzlīmes norāda informāciju par dokumenta lapu skaitu, apliecinājumu par dokumenta satura pareizību, dokumenta autora nosaukumu, parakstu, datumu un dokumenta izstrādāšanas vietu. Projekta iesniedzēja pilnvarojumu (ja attiecināms) un pavadvēstuli iesniedz atsevišķi, necaurauklojot.
6. Ja projekta iesniegumu iesniedz elektroniska dokumenta veidā, to izstrādā DOC, DOCX, XLS, XLSX, PDF vai JPG datņu formātā, paraksta ar drošu elektronisko parakstu, pievieno laika zīmogu un noformē atbilstoši normatīvajiem aktiem par elektronisko dokumentu noformēšanu.
7. Ja projekta iesniegumu iesniedz personīgi vai nosūta pa pastu ierakstītā vēstulē, to ievieto slēgtā aploksnē, uz kuras norādīta šāda informācija:
   1. norāde „Ierobežotas pieejamības informācija”;
   2. vadošās iestādes nosaukums un adrese;
   3. projekta iesniedzēja nosaukums un adrese;
   4. norāde ”Eiropas Trešo valstu valstspiederīgo integrācijas fonda projekta iesniegums”;
   5. attiecīgā gada programma, aktivitātes numurs un nosaukums;
   6. projekta iesnieguma nosaukums.
8. Ja projekta iesniegumu iesniedz elektroniska dokumenta veidā, nosūtot uz vadošās iestādes elektroniskā pasta adresi, elektroniskā pasta paziņojuma sadaļā „Tēma” norāda šo noteikumu 25.1., 25.4., 25.5. un 25.6.apakšpunktā minēto informāciju.
9. Ja projekta iesniegumu nosūta pa pastu, par projekta iesniegšanas laiku uzskata dienu, kad projekta iesniegums ir nodots pastā. Ja rodas domstarpības, projekta iesniedzējs pierāda faktu, ka sūtījums nodots pastā līdz projektu iesniegumu iesniegšanas termiņa beigām. Ja projekta iesniegums ir iesniegts personīgi, par projekta iesnieguma iesniegšanas laiku uzskata brīdi, kad vadošās iestādes pārstāvis uz projekta iesnieguma ir izdarījis atzīmi par tā saņemšanu.
10. Ja projekta iesniegumu iesniedz elektroniska dokumenta formā, to paraksta ar drošu elektronisko parakstu, pievieno laika zīmogu un noformē atbilstoši normatīvajiem aktiem par elektronisko dokumentu apriti. Par projekta iesnieguma iesniegšanas laiku uzskata brīdi, kad projekta iesniegums nosūtīts pa elektronisko pastu. Ja rodas domstarpības, projekta iesniedzējs pierāda faktu, ka projekta iesniegums nosūtīts līdz projektu iesniegumu iesniegšanas termiņa beigām.
11. Vadošā iestāde, saņemot projekta iesniegumu, reģistrē to dokumentu lietvedības sistēmā. Ja projekta iesniegums saņemts papīra formā, vadošā iestāde uz aploksnes vai kastes norāda projekta iesnieguma saņemšanas datumu, laiku un reģistrācijas numuru.

**V. Projektu iesniegumu vērtēšanas kārtība**

1. Iesniegto projektu iesniegumu vērtēšanu nodrošina vadošās iestādes izveidotā projektu iesniegumu vērtēšanas komisija (turpmāk – komisija). Komisijas sēdēs novērotāja statusā bez balsstiesībām var piedalīties sertificēšanas iestādes pārstāvji.
2. Ja izsludināta atklāta projektu iesniegumu atlase, komisija uzsāk projektu iesniegumu vērtēšanu pēc projektu iesniegumu iesniegšanas termiņa beigām. Maksimālais lēmuma par projekta iesnieguma apstiprināšanu, apstiprināšanu ar nosacījumu vai noraidīšanu pieņemšanas termiņš ir divi mēneši no projektu iesniegšanas termiņa beigām.
3. Ja izsludināta ierobežota projektu iesniegumu atlase, komisija drīkst uzsākt projektu iesniegumu vērtēšanu pirms uzaicinājumā norādītā projektu iesniegumu iesniegšanas termiņa beigām, ja projekta iesniedzējs, kam nosūtīts uzaicinājums, jau iesniedzis projekta iesniegumu.
4. Projektu iesniegumu atvēršanas sanāksmē komisija konstatē, kuri projektu iesniegumi ir iesniegti sludinājumā vai uzaicinājumā noteiktajā termiņā:
   1. projektu iesniegumiem, kas iesniegti sludinājumā vai uzaicinājumā noteiktajā termiņā, piešķir projekta identifikācijas numuru, un vadošā iestāde par to rakstiski informē projekta iesnieguma iesniedzēju;
   2. projektu iesniegumus, kas iesniegti pēc sludinājumā vai uzaicinā­jumā noteiktā termiņa, neatver un neizskata, un vadošā iestāde tos nosūta atpakaļ projekta iesniedzējiem, norādot neizskatīšanas iemeslu.
5. Komisija projektu iesniegumus vērtē saskaņā ar šajos noteikumos noteiktajiem administratīvajiem un konkrētajai aktivitātei noteiktajiem kvalitātes vērtēšanas kritērijiem. Atklātas projektu iesniegumu atlases ietvaros iesniegtos projektu iesniegumus atbilstoši šajos noteikumos minētajiem specifiskajiem projektu iesniegumu vērtēšanas kritērijiem vērtē fonda vadības komiteja.
6. Ja projekta iesniegumā nav informācijas, lai izvērtētu projekta iesnieguma atbilstību vienam vai vairākiem projektu iesniegumu vērtēšanas kritērijiem, kā arī ja minētā informācija nav salasāma vai nav iesniegta latviešu valodā, uzskata, ka projekta iesniegums neatbilst attiecīgajam kritērijam, vai attiecīgajā kritērijā piešķir zemāko vērtējumu.
7. Vispirms komisija vērtē projektu iesniegumus saskaņā ar neprecizē­jamiem administratīvajiem vērtēšanas kritērijiem (4.pielikums). Ja projekta iesniegums neatbilst kaut vienam neprecizējamam administratīvajam vērtēšanas kritērijam, komisija pārtrauc projekta iesnieguma vērtēšanu un iesaka vadošajai iestādei to noraidīt.
8. Ja projekta iesniegums atbilst visiem neprecizējamiem administra­tīvajiem vērtēšanas kritērijiem, komisija vērtē projekta iesniegumu saskaņā ar kvalitātes vērtēšanas kritērijiem (6., 7., 8. vai 9.pielikums), specifiskajiem vērtēšanas kritērijiem (5.pielikums) un precizējamiem administratīvajiem vērtēšanas kritērijiem (4.pielikums).
9. Kopējo vērtējumu saskaņā ar kvalitātes vērtēšanas kritērijiem iegūst, summējot komisijas locekļu piešķirto punktu skaitu un iegūto summu izdalot ar to komisijas locekļu skaitu, kuri vērtējuši projekta iesniegumu. Ja projekta iesniegums neatbilst kaut vienam neprecizējamam kvalitātes vērtēšanas kritērijam vai nav ieguvis minimāli nepieciešamo punktu skaitu saskaņā ar konkrēto kvalitātes vērtēšanas kritēriju, komisija pārtrauc projekta iesnieguma vērtēšanu un iesaka vadošajai iestādei to noraidīt.
10. Ierobežotā projektu iesniegumu atlasē:
    1. komisija projekta iesniegumu atzīst par atbilstošu un virza vērtēšanai pēc precizējamiem administratīvajiem vērtēšanas kritērijiem, ja:
       1. projekta iesniegums atbilstoši kvalitātes vērtēšanas kritērijiem ieguvis vismaz 55 % no maksimāli iespējamā punktu skaita;
       2. projekta iesniegums ieguvis minimāli nepieciešamo punktu skaitu saskaņā ar konkrēto kvalitātes vērtēšanas kritēriju;
       3. komisija noteikusi, ka ir nepieciešami precizējumi kādā kvalitātes vērtēšanas kritērijā, kurš saskaņā ar šiem noteikumiem ir noteikts kā precizējams, ja konkrētajā kvalitātes vērtēšanas kritērijā ir piešķirts vismaz minimāli nepieciešamais punktu skaits;
       4. aktivitātes ietvaros ir pietiekams finansējums attiecīgā projekta iesnieguma īstenošanai.
    2. tos projektu iesniegumus, kuri neatbilst šo noteikumu 39.1.apakš­punktā minētajiem nosacījumiem, komisija atzīst par neatbilstošiem, tālāk nevērtē un iesaka vadošajai iestādei tos noraidīt;
    3. komisija vērtē projekta iesniegumu atbilstoši precizējamiem administratīvajiem vērtēšanas kritērijiem un to:
       1. virza apstiprināšanai
       2. virza apstiprināšanai ar nosacījumu, ja ir nepieciešami precizējumi tādā kritērijā, kurš saskaņā ar šiem noteikumiem ir noteikts kā precizējams, vai arī nepieciešams precizēt projekta iesnieguma sadaļas atbilstoši šo noteikumu 38.2.apakšpunktā minētajiem nosacījumiem, kas izvirzāmi lēmumā par projekta iesnieguma apstiprināšanu ar nosacījumu;
    4. komisijas sekretariāts sagatavo un iesniedz vadošajā iestādē vērtēšanas ziņojumu, kurā iekļauj informāciju par saņemtajiem projektu iesniegumiem, to vērtēšanas gaitu, kā arī apstiprināšanai, apstiprināšanai ar nosacījumu un noraidīšanai ieteiktajiem projektu iesniegumiem un to noraidījuma iemesliem.
11. Atklātā projektu iesniegumu atlasē:
    1. komisija projekta iesniegumu atzīst par atbilstošu un virza vērtēšanai fonda vadības komitejā pēc specifiskajiem vērtēšanas kritērijiem, ja tas ieguvis minimāli nepieciešamo punktu skaitu saskaņā ar konkrēto kvalitātes vērtēšanas kritēriju;
    2. komisija iesniedz projektu iesniegumus fonda vadības komitejā izvērtēšanai saskaņā ar specifiskajiem vērtēšanas kritērijiem (5.pielikums);
    3. par projektu iesniegumiem, kas virzāmi noraidīšanai pēc kvalitātes vērtēšanas kritērijiem, komisija sagatavo apkopojošu informāciju fonda vadības komitejai;
    4. katru projekta iesniegumu atbilstoši specifiskajiem vērtēšanas kritērijiem vērtē vismaz divi fonda vadības komitejas locekļi;
    5. kopējo vērtējumu saskaņā ar specifiskajiem vērtēšanas kritērijiem iegūst, summējot fonda vadības komitejas locekļu piešķirto punktu skaitu un summu izdalot ar to fonda vadības komitejas locekļu skaitu, kuri vērtējuši projekta iesniegumu;
    6. fonda vadības komiteja sagatavo un iesniedz komisijai projektu iesniegumu vērtējumus atbilstoši specifiskajiem projektu iesniegumu vērtēšanas kritērijiem;
    7. komisija pēc šo noteikumu 40.6.apakšpunktā minētās informācijas saņemšanas saskaita projekta iesnieguma vērtējumā iegūto punktu skaitu saskaņā ar kvalitātes un specifiskajiem vērtēšanas kritērijiem un sakārto projektu iesniegumus prioritārā secībā atbilstoši iegūtajam punktu skaitam;
    8. ja vairāki projektu iesniegumi saskaņā ar kvalitātes vērtēšanas kritērijiem un specifiskajiem vērtēšanas kritērijiem ieguvuši vienādu punktu skaitu, tad, nosakot projektu iesniegumu secību, par prioritāru tiek uzskatīts tas projekta iesniegums, kas ieguvis lielāku punktu skaitu pēc kvalitātes vērtēšanas kritērijiem;
    9. ja vairāki projektu iesniegumi saskaņā ar kvalitātes vērtēšanas kritērijiem un specifiskajiem vērtēšanas kritērijiem ieguvuši vienādu punktu skaitu un vienāds punktu skaits ir iegūts arī pēc kvalitātes vērtēšanas kritērijiem, par prioritāru tiek uzskatīts tas projekta iesniegums, kas saņēmis lielāku punktu skaitu:
       1. 1.”a” aktivitātes ietvaros šo noteikumu [6.pielikuma](http://www.likumi.lv/doc.php?id=211205#piel4) 2. un 16.punktā minētajā kvalitātes kritērijā;
       2. 2.aktivitātes ietvaros šo noteikumu [9.pielikuma](http://www.likumi.lv/doc.php?id=211205#piel4) 2. un 16.punktā minētajā kvalitātes kritērijā;
    10. projekta iesniegumu atzīst par atbilstošu un virza vērtēšanai pēc precizējamiem administratīvajiem vērtēšanas kritērijiem, ja īstenoti visi šādi nosacījumi:
        1. projekta iesniegums atbilstoši kvalitātes vērtēšanas kritērijiem un specifiskajiem vērtēšanas kritērijiem ieguvis vismaz 55 % no maksimāli iespējamā punktu skaita;
        2. projekta iesniegums ieguvis vismaz minimāli nepieciešamo punktu skaitu saskaņā ar konkrēto specifisko vērtēšanas kritēriju;
        3. pēc projektu iesniegumu sakārtošanas prioritārā secībā, ņemot vērā, ka apstiprināmi projektu iesniegumi, kas ieguvuši augstāko punktu skaitu, ir pietiekams finansējums projekta iesnieguma īstenošanai konkrētajā aktivitātē;
    11. komisija vērtē projekta iesniegumu atbilstoši precizējamiem administratīvajiem vērtēšanas kritērijiem un virza to:
        1. apstiprināšanai;
        2. apstiprināšanai ar nosacījumu;ja ir nepieciešami precizējumi atbilstoši precizējamiem administratīvajiem vērtēšanas kritērijiem vai precizējamiem kvalitātes un specifiskajiem vērtēšanas kritērijiem;

40.12.2.2. ja konkrētajā kritērijā ir piešķirts vismaz minimāli nepieciešamais punktu skaits, vai arī nepieciešams precizēt projekta iesnieguma sadaļas atbilstoši šo noteikumu 41.2.apakšpunktā minētajiem nosacījumiem, kas izvirzāmi lēmumā par projekta iesnieguma apstiprināšanu ar nosacījumu.

* 1. komisija, pamatojoties uz fonda vadības komitejas un komisijas vērtējumiem, iesniedz vadošajā iestādē vērtēšanas ziņojumu. Tajā iekļauj informāciju par saņemtajiem projektu iesniegumiem, vērtēšanas gaitu, kā arī apstiprināšanai, apstiprināšanai ar nosacījumu un noraidīšanai ieteiktajiem projektu iesniegumiem un to noraidījuma iemesliem.

1. Vadošā iestāde, pamatojoties uz komisijas iesniegto vērtēšanas ziņojumu, pieņem lēmumu par projekta iesnieguma:
   1. apstiprināšanu – šo noteikumu 39.3.1. un 40.11.1.apakšpunktā minētajos gadījumos;
   2. apstiprināšanu ar nosacījumu, ja nepieciešams izvirzīt šādus nosacījumus:
      1. precizēt projekta iesniegumu, lai nodrošinātu tā atbilstību šo noteikumu 4.pielikumā minētajiem precizējamiem administratīvajiem vērtēšanas kritērijiem, šo noteikumu 6., 7., 8. vai 9.pielikumā minētajiem precizējamiem kvalitātes vērtēšanas kritērijiem un šo noteikumu 5.pielikumā minētajiem precizējamiem specifiskajiem vērtēšanas kritērijiem, ja konkrētajā kvalitātes vērtēšanas un specifiskajā vērtēšanas kritērijā ir piešķirts vismaz minimāli nepieciešamais punktu skaits;
      2. novērst pretrunas attiecībā uz informāciju dažādās projekta iesnieguma sadaļās;
      3. precizēt projekta aktivitāšu un to pasākumu aprakstu, tajā skaitā svītrot neatbilstošās aktivitātes un to pasākumus, un precizēt projekta īstenošanas laika grafiku;
      4. precizēt projekta mērķa grupas raksturojumu un mērķa grupai piederošo personu skaitu;
      5. precizēt projekta rezultātu aprakstu, tajā skaitā precizēt skaitliskos rādītājus un paredzētos informācijas avotus to pārbaudei;
      6. sniegt papildu informāciju vai skaidrojumu, ja projekta iesniegumā norādītā informācija ir nepilnīga vai pretrunīga;
      7. samaksāt nodokļu vai valsts sociālās apdrošināšanas obligāto iemaksu parādus;
   3. noraidīšanu, ja ir īstenojies vismaz viens no šādiem nosacījumiem:
      1. projekta iesniegums neatbilst kaut vienam administratīvās vērtēšanas kritērijam, kas saskaņā ar šiem noteikumiem noteikts kā neprecizējams;
      2. atklātā projektu iesniegumu atlasē projekta iesniegums atbilstoši kvalitātes vērtēšanas kritērijiem un specifiskajiem vērtēšanas kritērijiem un ierobežotā projektu iesniegumu atlasē – atbilstoši kvalitātes vērtēšanas kritērijiem nav ieguvis vismaz 55 % no maksimāli iespējamā punktu skaita;
      3. projekta iesniegums nav ieguvis vismaz minimāli nepieciešamo punktu skaitu saskaņā ar konkrēto kvalitātes vērtēšanas vai specifisko vērtēšanas kritēriju (ja attiecināms);
      4. projekta iesniegums neatbilst kaut vienam neprecizējamam kvalitātes vērtēšanas vai neprecizējamam specifiskajam vērtēšanas kritērijam;
      5. pēc projektu iesniegumu sakārtošanas prioritārā secībā, ņemot vērā, ka apstiprināmi projektu iesniegumi, kas ieguvuši augstāko punktu skaitu, nav pietiekama finansējuma projekta iesnieguma īstenošanai.
2. Vadošā iestāde 5 (piecu) darba dienu laikā pēc šo noteikumu 41.punktā minētā lēmuma pieņemšanas nosūta to projekta iesniedzējam.
3. Nosacījumu izpildi, kas ietverti lēmumā par projekta iesnieguma apstiprināšanu ar nosacījumu, projekta iesniedzējs nodrošina vadošās iestādes lēmumā paredzētajā termiņā. Projekta iesniedzējs, izpildot vadošās iestādes lēmumā ietvertos nosacījumus, nav tiesīgs veikt projekta iesniegumā citas ar vadošo iestādi nesaskaņotas izmaiņas.
4. Komisija 10 (desmit) darba dienu laikā pēc informācijas saņemšanas par nosacījumu izpildi, kas ietverti lēmumā par projekta iesnieguma apstiprināšanu ar nosacījumu, izvērtē to atbilstību lēmumā ietvertajiem nosacījumiem.
5. Atklātā projektu iesniegumu atlasē vadošā iestāde piecu darba dienu laikā pēc tam, kad komisija izvērtējusi nosacījumu izpildi, kas ietverti lēmumā par projekta iesnieguma apstiprināšanu ar nosacījumu, attiecīgo informāciju nosūta vadības komitejai, lai pārbaudītu, vai nosacījumi izpildīti saskaņā ar specifiskajiem vērtēšanas kritērijiem.
6. Pēc nosacījumu izpildes izvērtēšanas vadošā iestāde sagatavo atzinumu. Ja nosacījumi, kas ietverti lēmumā par projekta iesnieguma apstiprināšanu ar nosacījumu, ir izpildīti, vadošā iestāde informē projekta iesnieguma iesniedzēju par granta līguma slēgšanu.
7. Ja nosacījumi, kas ietverti lēmumā par projekta iesnieguma apstipri­nāšanu ar nosacījumu, nav izpildīti vai nav izpildīti lēmumā noteiktajā termiņā, projekta iesniegums uzskatāms par noraidītu un vadošā iestāde par to informē projekta iesniedzēju.
8. Ja tiek konstatēts, ka projekta iesniedzējs apzināti sniedzis nepatiesas ziņas jebkurā projekta iesnieguma vērtēšanas stadijā, komisija aptur projekta iesnieguma tālāku vērtēšanu un iesaka vadošajai iestādei to noraidīt.
9. Ja projekta iesniegums tiek noraidīts ierobežotajā projektu iesniegumu atlasē, vadošajai iestādei, izvērtējot finanšu pieejamību konkrētajai aktivitātei konkrētās gada programmas ietvaros, ir tiesības atkārtoti nosūtīt konkrētajam projekta iesniedzējam uzaicinājumu piedalīties iesniegumu atlasē, izņemot, ja tiek konstatēts, ka projekta iesniedzējs apzināti sniedzis nepatiesas ziņas.

VI. Granta līguma slēgšana

1. Mēneša laikā pēc lēmuma pieņemšanas par projekta iesnieguma apstiprināšanu vai pēc atzinuma pieņemšanas par nosacījumu izpildi, kas ietverti lēmumā par projekta iesnieguma apstiprināšanu ar nosacījumu, vadošā iestāde ar finansējuma saņēmēju noslēdz granta līgumu, kurā noteikti līgumslēdzēju pušu pienākumi un tiesības, kā arī fonda projekta īstenošanas kārtība un nosacījumi (tajā skaitā finansēšanas nosacījumi un maksāšanas kārtība).
2. Vadošā iestāde izbeidz projektu iesniegumu atlasi, neslēdzot granta līgumu, ja visi iesniegtie projektu iesniegumi ir noraidīti vai tam ir objektīvs pamatojums (nepārvarama vara, nav pieejami finanšu līdzekļi vai citi specifiski apstākļi, kas liedz īstenot fonda projektu).
3. Pēc lēmuma pieņemšanas par projekta iesnieguma apstiprināšanu vai pēc atzinuma pieņemšanas par nosacījumu izpildi, kas ietverti lēmumā par projekta iesnieguma apstiprināšanu ar nosacījumu, bet pirms granta līguma noslēgšanas finansējuma saņēmējs vai vadošā iestāde drīkst precizēt projekta iesniegumā iekļautu informāciju, kas zaudējusi aktualitāti, pēc būtības nemainot projekta iesniegumu.
4. Finansējuma saņēmējs ir atbildīgs par projekta īstenošanu atbilstoši apstiprinātajam projekta iesniegumam un sniedz vadošajai iestādei pārskatu par īstenošanas progresu un finanšu izlietojumu saskaņā ar granta līgumu.
5. Ja finansējuma saņēmējs nesasniedz projekta uzraudzības rādītājus, bet sasniedz projekta mērķi, vadošā iestāde proporcionāli samazina finansējumu attiecīgajam projekta pasākumam, izņemot gadījumu, ja finansējuma saņēmējs sasniedzis vismaz 85 % no uzraudzības rādītāja un pierāda, ka ir veicis visus nepieciešamos pasākumus, lai sasniegtu projekta uzraudzības rādītājus.
6. Finansējuma saņēmējs projekta īstenošanai atver atsevišķu kontu Valsts kasē, no kura tiek veikti un kurā tiek saņemti visi ar projekta īstenošanu saistītie maksājumi.
7. Grozījumus projektā izdara atbilstoši granta līgumā noteiktajai kārtībai. Nedrīkst grozīt projekta mērķi un uzraudzības rādītājus, kā arī jautājumus, kas ietekmē tādos vērtēšanas kritērijos noteikto informāciju, kuri šajos noteikumos attiecībā uz konkrēto aktivitāti norādīti kā neprecizējami.
8. Ja projekta īstenošanas laikā nepieciešami grozījumi projektā, finansējuma saņēmējs iesniedz vadošajā iestādē priekšlikumus granta līguma grozījumiem un to pamatojumu. Ja vadošā iestāde, izvērtējot iesniegto priekš­likumu atbilstību šo noteikumu 56.punktā minētajām prasībām, kā arī grozījumu ietekmi uz projekta mērķa sasniegšanu, konstatē nepieciešamību grozīt granta līgumu, tā sagatavo granta līguma grozījumus un nosūta tos parakstīšanai projekta finansējuma saņēmējam.
9. Finansējuma saņēmējs nodrošina mērķa grupai paredzētos informācijas un publicitātes pasākumus saskaņā ar granta līgumu.
10. Finansējuma saņēmējs nodrošina ar projekta īstenošanu saistītās informācijas un dokumentācijas uzglabāšanu līdz 2023.gada 31.decembrim.

**VII.  1.”a” aktivitātes īstenošana un   
projektu iesniegumu vērtēšanas kritēriji**

1. 1."a" aktivitātes mērķis ir organizēt trešo valstu pilsoņiem kvalitatīvas adaptācijas programmas un pasākumus (latviešu valodas kursus, kultūrorientācijas kursus, atbalsta pasākumus mazāk aizsargātām trešo valstu pilsoņu grupām), lai nodrošinātu pilnvērtīgu piekļuvi pakalpojumiem un līdzdalību sabiedrības dzīvē, kā arī nodrošināt uzņemošās sabiedrības spēju pieņemt citādo.
2. 1.”a” aktivitātē sasniedzami šādi uzraudzības rādītāji:
   1. latviešu valodas un integrācijas kursos apmācīti 500 trešo valstu pilsoņi, katra individuālā projekta ietvaros paredzot latviešu valodas apmācības vismaz vienā valodas apmācību līmenī vismaz 50 trešo valstu pilsoņiem;
   2. latviešu valodas apguves atbalsta pasākumos vietējā un reģionālā līmenī iesaistīti un aktīvi darbojas trešo valstu pilsoņi, katra individuālā projekta ietvaros nodrošinot vismaz 50 trešo valstu pilsoņu līdzdalību, tādejādi uzlabojot valodas apmācību un integrācijas programmu kvalitāti un spēju sasniegt dažādas trešo valstu pilsoņu grupas;
   3. īstenots vismaz viens pasākumu cikls ar vismaz 30 trešo valstu pilsoņiem par pilsonisko līdzdalību un interešu aizstāvību, kurā nodrošināta pilsoniskās sabiedrības pārstāvju un pašvaldību līdzdalība;
   4. izveidots un darbojas vismaz viens brīvprātīgo atbalsta tīkls imigrantu valodas apmācību atbalstam un atbalstam integrācijai vietējā sabiedrībā ar vismaz 30 brīvprātīgajiem, kurā iesaistīti gan trešo valstu pilsoņi, gan Latvijas pilsoņi.

1. 1.”a” aktivitātē projektu ietvaros atļauti šādi pasākumi:
   1. latviešu valodas un integrācijas kursu īstenošana, lai sniegtu iespēju trešo valstu pilsoņiem apgūt latviešu valodu atbilstoši amatam vai profesijā nepieciešamajam valsts valodas prasmes līmenim, kā arī iegūt zināšanas par Latvijas kultūru, tradīcijām, vēsturi, aktuālākajiem sociālajiem un ekonomikas jautājumiem, valsts pārvaldes sistēmas, pamattiesību u.c. jautājumiem;
   2. pasākumi, kas uzlabo latviešu valodas apmācību un integrācijas programmu spēju sasniegt mazāk aizsargā­tās trešo valstu pilsoņu grupas (bērnus, sievietes, jauniešus, gados vecus cilvēkus, kā arī cilvēkus ar īpašām vajadzībām), tajā skaitā ģimenes ar pirmsskolas un skolas vecuma bērniem, kā arī trešo valstu pilsoņus, kas atstumti nabadzības vai reģionālās nošķirtības dēļ;
   3. pasākumi, kas uzlabo latviešu valodas apmācības un integrācijas programmu kvalitāti un pieejamību vietējā un reģionālā mērogā (dažādas metodes valodas apguvei, pielāgotas apmācību programmas – dažāda laika grupas, iesaistot vietējas nozīmes kopienu resursus – pašvaldību speciālistus, skolas, bibliotēkas, muzejus, kultūras centrus);
   4. pasākumi, kas veicina trešo valstu pilsoņu un Latvijas pilsoņu aktīvu sadarbību un pilsonisko līdzdalību (piemēram, atbalsts trešo valstu pilsoņu interešu aizstāvības organizāciju veidošanai un dalībai nevalstiskajās organizācijās);
   5. brīvprātīgo atbalsta tīkla izveide, izmantojot brīvprātīgo darbu kā pamatu trešo valstu pilsoņu un Latvijas pilsoņu sadarbībai.
2. 1.”a” aktivitāti īsteno kā atklātu projektu iesniegumu atlasi.
3. 1.”a” aktivitātē projektu iesniedzēji un to sadarbības partneri var būt valsts iestādes, pašvaldības, pašvaldību iestādes, atvasinātas publiskas personas, biedrības un nodibinājumi, starptautiskas organizācijas, kā arī valsts vai pašvaldību vai citu juridisko personu (izņemot komercsabiedrību) dibinātas augstskolas.
4. 1.”a” aktivitātes ietvaros pieejamais finansējums ir 1 826 280,32 *euro*, ko veido 75 % fonda finansējums 1 369 710,24 *euro* un 25 % valsts budžeta finansējums 456 570,08 *euro*. Papildus fonda un valsts budžeta līdzekļiem projekta iesnieguma finansēšanai var piesaistīt projekta iesniedzēja finanšu līdzekļus.
5. 1.”a” aktivitātē pieejamais finansējums viena projekta iesnieguma attiecināmo izmaksu segšanai ir ne mazāk kā 19 999,89 *euro* un ne vairāk kā 170 744,62 *euro.*
6. Projekta ietvaros var īstenot tikai tādus latviešu valodas un integrācijas kursus un programmas, kas izstrādāti pirms projekta iesnieguma iesniegšanas;

67.1.Kursa vai programmas aktualizācijas izmaksas nedrīkst pārsniegt 20 % no to izstrādes izmaksām;

67.2. Kurss vai programma uzskatāmi par aktualizētiem, ja izmaiņas to saturā pārsniedz 10 %, bet nepārsniedz 50 % no to apjoma. Kurss vai programma, kuru saturā veiktās izmaiņas nepārsniedz 10 % no to apjoma, uzskatāmi par neaktualizētiem. Kurss vai programma, kuru saturā veiktās izmaiņas pārsniedz 50 % no to apjoma, uzskatāmi par izstrādātiem no jauna.

68. Ja projekta iesnieguma ietvaros plānots īstenot tādus latviešu valodas un integrācijas kursus un programmas, kas izstrādāti iepriekš:

68.1. projekta iesniedzējs šo noteikumu 20.10.apakšpunktā minētajā projekta pavadvēstulē norāda papildu informāciju par latviešu valodas un integrācijas kursa vai programmas izstrādes izmaksām, kā arī iekļauj programmas satura aprakstu, sniedzot informāciju par kursa izstrādes izmaksām un sadaļām, kas tiks aktualizētas.

69.1.”a” aktivitātes ietvaros latviešu valodas un integrācijas kursa vai programmas minimālais apjoms vienā latviešu valodas apmācību līmenī ir 120 akadēmiskās stundas.

70.1.”a” aktivitātes ietvaros izmantotais finansējums vienam projekta tiešās mērķa grupas dalībniekam nedrīkst pārsniegt 1138,30 *euro.*

71.Projektu iesniegumus 1.”a” aktivitātē vērtē saskaņā ar šo noteikumu 4.pielikumā minētajiem administratīvajiem vērtēšanas kritērijiem, 5.pielikumā minētajiem specifiskajiem vērtēšanas kritērijiem un 6.pielikumā minētajiem kvalitātes vērtēšanas kritērijiem.

VIII.  1.”b” aktivitātes īstenošana un   
projektu iesniegumu vērtēšanas kritēriji

1. 1.”b” aktivitātes mērķis ir kvalitatīvu trešo valstu pilsoņu adaptācijas pasākumu izstrāde un organizēšana, lai nodrošinātu pilnvērtīgu piekļuvi pakalpojumiem un līdzdalību sabiedrības dzīvē, kā arī nodrošinātu uzņemošās sabiedrības spēju pieņemt citādo.
2. 1.”b” aktivitātē sasniedzami šādi uzraudzības rādītāji:
   1. vismaz 500 trešo valstu pilsoņiem nodrošinātas konsultācijas un palīdzība sociālos, veselības, izglītības, juridiskajos, psiholoģiskos, nodarbinātības u.c. svarīgos jautājumos;
   2. īstenoti vismaz trīs informatīvi pasākumi, izmantojot sociālos medijus un sadarbības tīklus, lai veicinātu savstarpējo sadarbību starp Latvijas sabiedrību un trešo valstu pilsoņiem un uzturēta un aktualizēta viena interneta mājas lapa latviešu, krievu, angļu valodā;
   3. īstenota vismaz viena konsultāciju un apmācību sesija katrā reģionā vismaz 100 valsts pārvaldes iestāžu (pašvaldību, sociālo pakalpojumu sniedzēju, izglītības iestāžu u.c.) un nevalstisko organizāciju pārstāvjiem darbam ar trešo valstu pilsoņiem;
   4. nodrošinātas vismaz divas latviešu valodas, kultūras, tradīciju, vēstures apmācības un aktivitātes, kopumā valstī nodrošinot zināšanu apguvi vismaz 300 trešo valstu pilsoņiem;
   5. nodrošināta viena bezmaksas informatīvā tālruņa līnijas darbība trešo valstu pilsoņiem par pamattiesību jautājumiem un diskriminējošu gadījumu reģistrēšanai;
   6. īstenotas trīs informatīvas aktivitātes, lai sniegtu mediju pārstāvjiem informāciju par trešo valstu pilsoņu integrācijas jautājumiem un uzlabotu viņu zināšanas par mediju ietekmi uz sabiedrības integrāciju.
3. 1.”b” aktivitāti īsteno kā ierobežotu projektu iesniegumu atlasi.
4. 1.”b” aktivitātē projekta iesniedzējs var būt atvasināta publisko tiesību juridiska persona (publisks nodibinājums) sabiedrības integrācijas politikas ieviešanas jomā.
5. 1.”b” aktivitātē projektu ietvaros atļauti šādi pasākumi:
   1. dažādu speciālistu – juristu, psihologu, sociālo darbinieku – konsultāciju un palīdzības sniegšana trešo valstu pilsoņiem krīzes situācijās;
   2. informatīvu pasākumu organizēšana sekmējot integrāciju un iepazīstināšanu ar labās prakses piemēriem, lai uzlabotu savstarpējo sapratni starp trešo valstu pilsoņiem un Latvijas sabiedrību;
   3. konsultāciju sniegšana un apmācību organizēšana reģionos valsts iestāžu un nevalstisko organizāciju pārstāvjiem darbam ar trešo valstu pilsoņiem;
   4. latviešu valodas, kultūras, tradīciju un vēstures kursu un aktivitāšu organizēšana trešo valstu pilsoņiem (tajā skaitā pieaugušajiem un bērniem);
   5. bezmaksas informatīvā tālruņa līnijas darbības nodrošināšana trešo valstu pilsoņiem par pamattiesību jautājumiem, kā arī diskriminējošu gadījumu reģistrēšanai;
   6. pasākumi, kas veicina plašsaziņas līdzekļu iesaisti trešo valstu pilsoņu integrācijas jautājumu risināšanā un tolerantākas sabiedrības veidošanā.
6. 1. ”b” aktivitātes ietvaros latviešu valodas, kultūras, tradīciju un vēstures kursu minimālais apjoms vienai apmācības grupai ir 120 akadēmiskās stundas.
7. 1.”b” aktivitātes ietvaros pieejamais finansējums ir 500 000 *euro*, ko veido 75 % fonda finansējums 375 000 *euro* un 25 % valsts budžeta finansējums 125 000 *euro*. Papildus fonda un valsts budžeta līdzekļiem projekta finansēšanai var piesaistīt projekta iesniedzēja finanšu līdzekļus.
8. 1.”b” aktivitātē pieejamais finansējums projekta attiecināmo izmaksu segšanai ir ne mazāk kā 20 000 *euro* un ne vairāk kā 500 000 *euro*.
9. Projektu iesniegumus 1.”b” aktivitātē vērtē saskaņā ar šo noteikumu 4.pielikumā minētajiem administratīvajiem vērtēšanas kritērijiem un 7.pielikumā minētajiem kvalitātes vērtēšanas kritērijiem.

**IX.  2.aktivitātes īstenošana un   
projektu iesniegumu vērtēšanas kritēriji**

1. 2.aktivitātes mērķis ir trešo valstu pilsoņu integrācijas iespēju novērtēšana un problēmu identificēšana, tajā skaitā, nosakot atbilstību Eiropas Savienības tiesību normām, integrācijas politikas efektīvākai īstenošanai.
2. 2.aktivitātē sasniedzami šādi uzraudzības rādītāji:
   1. apzināts un aktualizēts trešo valstu pilsoņu portrets, tajā skaitā apzināta mērķa grupa, kas Latvijā ieceļo pamatojoties uz Imigrācijas likuma 23.panta pirmās daļas 3., 28., 29. un 30.punktā noteikto;
   2. pētījums veikts, ievērojot pēctecību ar iepriekš veiktiem pētījumiem, izvērtējot integrācijas galveno rādītāju attīstību dinamikā, apzinot tādas integrācijas jomas kā nodarbinātība, izglītība, veselības aprūpe, sociālā iekļaušanās, pilsoniskā līdzdalība, diskriminācijas mazināšana;
   3. veikta valodas un integrācijas kursu pieejamības un kvalitātes analīze dažādām trešo valstu pilsoņu grupām;
   4. sniegta analīze par pieejamajiem pētījumiem un datiem un identificētas to pieejamības nepilnības;
   5. ar pētījuma rezultātiem iepazīstināti jomas speciālisti, nevalstisko organizāciju pārstāvji un trešo valstu pilsoņi.
3. 2.aktivitātē projektu ietvaros atļauti šādi pasākumi:
   1. veikts pētījums par trešo valstu pilsoņu integrāciju Latvijā, nosakot nepilnības un identificējot nepieciešamos uzlabojumus šādās jomās: nodarbinātība, izglītība, veselības aprūpe, pilsoniskā līdzdalība, diskriminācijas mazināšana, un veicot integrācijas un valodas kursu pieejamības novērtējumu, kā arī dažādu trešo valstu pilsoņu grupu piekļuves darba tirgum novērtējumu;
   2. nodrošināta pētījuma publikācija un izplatīšana jomas speciālistiem;
   3. jomas speciālistu, nevalstisko organizāciju pārstāvju un trešo valstu pilsoņu iepazīstināšana ar pētījuma rezultātiem.
4. 2.aktivitāti īsteno kā ierobežotu projektu iesniegumu atlasi.
5. 2.aktivitātē projekta iesniedzējs var būt atvasināta publisko tiesību juridiska persona (publisks nodibinājums) sabiedrības integrācijas politikas ieviešanas jomā.
6. 2.aktivitātes ietvaros pieejamais finansējums ir 25 000,00 *euro*, ko veido 75 % fonda finansējums 18 750,00 *euro* un 25 % valsts budžeta finansējums 6 250,00 *euro*. Papildus fonda un valsts budžeta līdzekļiem projekta finansēšanai var piesaistīt projekta iesniedzēja finanšu līdzekļus.
7. 2.aktivitātē pieejamais finansējums projekta iesnieguma attiecināmo izmaksu segšanai ir ne mazāk kā 20 000,00 *euro* un ne vairāk kā 25 000,00 *euro.*
8. Projektu iesniegumus 2.aktivitātē vērtē saskaņā ar šo noteikumu [4.pielikumā](http://www.likumi.lv/doc.php?id=250056#piel4) minētajiem administratīvajiem vērtēšanas kritērijiem un 8.pielikumā minētajiem kvalitātes vērtēšanas kritērijiem.

X.  3.aktivitātes īstenošana un   
projektu iesniegumu vērtēšanas kritēriji

1. 3.aktivitātes mērķis ir stiprināt spēju koordinēt, īstenot, uzraudzīt un novērtēt trešo valstu pilsoņu integrācijas pasākumus dažādos valsts pārvaldes un pakalpojumu sniegšanas līmeņos, kā arī stiprināt iesaistīto speciālistu daudzveidības pārzināšanas un starpkultūru dialoga prasmes.

1. 3.aktivitātē sasniedzami šādi uzraudzības rādītāji:
   1. reģionos īstenoti pieci pasākumu cikli dažādiem speciālistiem, lai nodrošinātu starpdisciplināru sadarbību darbam ar trešo valstu pilsoņiem;
   2. uzlabota 200 dažādu speciālistu kompetence starpkultūru komunikācijā un zināšanas par trešo valstu pilsoņu uzņemšanas un integrācijas jautājumiem, it īpaši Latvijas reģionos.

1. 3.aktivitāti īsteno kā atklātu projektu iesniegumu atlasi.

1. 3.aktivitātē projektu iesniedzēji un to sadarbības partneri var būt valsts iestādes, pašvaldības, pašvaldību iestādes, atvasinātas publiskas personas, biedrības un nodibinājumi, starptautiskas organizācijas, kā arī valsts vai pašvaldību vai citu juridisko personu (izņemot komercsabiedrību) dibinātas augstskolas.
2. 3.aktivitātē projektu ietvaros atļauti šādi pasākumi:
   1. pasākumi, kuros īsteno starpkultūru mācību sistēmu, it īpaši pasākumi, kuros tiek apmācīti pedagogi darbam starpkultūru vidē, metodisko materiālu pielietošanā un sadarbības veidošanā ar trešo valstu pilsoņu bērnu ģimenēm, kā arī pasākumi, kuros tiek veidotas starpprofesionāļu komandas;
   2. speciālistu apmācības par trešo valstu pilsoņu uzņemšanas un integrācijas jautājumiem, kompetences paaugstināšana starpkultūru komunikācijā, it īpaši Latvijas reģionos.

1. 3.aktivitātes ietvaros pieejamais finansējums ir 88 259,20 *euro*, ko veido 75 % fonda finansējums 66 194,40 *euro* un 25 % valsts budžeta finansējums 22 064,80 *euro*. Papildus fonda un valsts budžeta līdzekļiem projekta finansēšanai var piesaistīt projekta iesniedzēja finanšu līdzekļus.
2. 3.aktivitātē pieejamais finansējums projekta iesnieguma attiecināmo izmaksu segšanai ir ne mazāk kā 20 000,00 *euro* un ne vairāk kā 88 259,20 *euro*.
3. Projektu iesniegumus 3.aktivitātē vērtē saskaņā ar šo noteikumu 4.pielikumā minētajiem administratīvajiem vērtēšanas kritērijiem, 5.pielikumā minētajiem specifiskajiem vērtēšanas kritērijiem un 9.pielikumā minētajiem kvalitātes vērtēšanas kritērijiem.

**XI.  4.aktivitātes īstenošana un   
projektu iesniegumu vērtēšanas kritēriji**

1. 4.aktivitātes mērķis ir uzlabot Latvijas politikas veidošanas un koordinēšanas metodes, apgūstot labākas prakses piemērus citās Eiropas Savienības dalībvalstīs.
2. 4.aktivitātē ir sasniedzams šāds uzraudzības rādītājs – vismaz 10 (desmit) speciālisti ( valsts pārvaldes, pašvaldību institūciju un nevalstisko organizāciju eksperti) guvuši pieredzi ārvalstīs trešo valstu pilsoņu integrācijas jomā un izveidojuši sadarbību ar citu dalībvalstu ekspertiem.
3. 4.aktivitāti īsteno kā ierobežotu projektu iesniegumu atlasi.
4. 4.aktivitātē projekta iesniedzējs var būt atvasināta publisko tiesību juridiska persona (publisks nodibinājums) sabiedrības integrācijas politikas ieviešanas jomā.
5. 4.aktivitātē projekta ietvaros atļauti šādi pasākumi – pasākumu izstrāde un īstenošana, kas veicina informācijas un labākās pieredzes apmaiņu un sadarbību ar citām Eiropas Savienības dalībvalstīm trešo valstu pilsoņu integrācijas politikas jomā.
6. 4.aktivitātes ietvaros pieejamais finansējums ir 15 000,00 *euro,* ko veido 75% fonda finansējums 11 250,00 *euro* un 25% valsts budžeta finansējums 3 750,00 *euro.* Papildus fonda un valsts budžeta līdzekļiem projekta finansēšanai var piesaistīt projekta iesniedzēja finanšu līdzekļus.
7. 4. aktivitātē pieejamais finansējums projekta attiecināmo izmaksu segšanai ir ne vairāk kā 15 000,00 *euro*.
8. Projektu iesniegumus 4.aktivitātē vērtē saskaņā ar šo noteikumu 4.pielikumā minētajiem administratīvajiem vērtēšanas kritērijiem un 10.pielikumā minētajiem kvalitātes vērtēšanas kritērijiem.

XII. Projektu īstenošanas nosacījumi

1. Īstenojot atklātu projektu iesniegumu atlasi, sadarbības partnerus attiecībās ar vadošo iestādi pārstāv finansējuma saņēmējs, un vadošajai iestādei ir saistības tikai ar finansējuma saņēmēju. Sadarbības partneri saskaņā ar partnerības līgumu visi kopā drīkst īstenot ne vairāk kā 30 % projekta aktivitāšu un saņemt ne vairāk kā 30 % no projekta īstenošanai piešķirtā finansējuma.
2. Fonda ietvaros ir attiecināmas tiešās un netiešās izmaksas atbilstoši fonda izmaksu noteikumiem (11. pielikums).
3. Ja, īstenojot projektu, veiktās tiešās attiecināmās izmaksas ir mazākas par projekta iesniegumā paredzētajām izmaksām, vadošā iestāde pieņem lēmumu par projekta netiešo attiecināmo izmaksu proporcionālu samazinājumu, lai netiešās attiecināmās izmaksas nepārsniegtu šo noteikumu 11.pielikumā minēto proporciju no projekta atbilstoši veiktajām tiešajām attiecināmajām izmaksām.
4. Ja, īstenojot projektu, tiek konstatēts, ka apakšuzņēmumu līgumu summa pārsniegs 40 % no tiešajām attiecināmajām izmaksām, finansējuma saņēmējs pirms apakšuzņēmumu līgumu slēgšanas informē vadošo iestādi, iesniedzot pārsnieguma pamatojumu. Vadošā iestāde granta līgumā paredzētajā kārtībā izskata pārsnieguma pamatojumu un izvērtē, vai aktivitātes, kuras paredzēts īstenot, slēdzot attiecīgos apakšlīgumus, finansējuma saņēmējs vai tā sadarbības partneris nevar īstenot efektīvāk un labāk, vai apakšuzņēmumu līgumu slēgšana ir nepieciešama konkrētās aktivitātes īstenošanai un vai netiek pārkāptas šo noteikumu 105.punktā minētās prasības. Ja vadošā iestāde piekrīt apakšuzņēmumu līgumu proporcijas palielināšanas pamatojumam, tā izsniedz rakstisku saskaņojumu apakšuzņēmumu līgumu slēgšanai. Ja vadošā iestāde nepiekrīt apakšuzņēmumu līgumu proporcijas palielināšanas pamatojumam, tā nesaskaņo apakšuzņēmumu līguma slēgšanu un nosūta finansējuma saņēmējam rakstisku vēstuli. Ja finansējuma saņēmējs ir noslēdzis apakšuzņēmumu līgumus, bet nav iesniedzis pārsnieguma pamatojumu vadošajā iestādē saskaņošanai, vadošā iestāde pārsnieguma summu atzīst par neatbilstoši veiktiem izdevumiem.
5. Pievienotās vērtības nodokļa maksājumus fonda projekta ietvaros plāno kā attiecināmās izmaksas, ja finansējuma saņēmējs pievienotās vērtības nodokli nevar atgūt no valsts budžeta atbilstoši normatīvajiem aktiem nodokļu jomā.
6. Finansējuma saņēmējs, slēdzot līgumus par projekta aktivitāšu īstenošanu, nodrošina atklātuma, brīvas konkurences un optimāla fonda līdzekļu izmantošanas principa un publisko iepirkumu regulējošo normatīvo aktu prasību ievērošanu.
7. Finansējuma saņēmējs, slēdzot līgumus par projekta aktivitāšu īstenošanu, ievēro atbilstošu publicitāti, lai nodrošinātu pārskatāmības, nediskri­minācijas un vienlīdzīgas attieksmes principa ievērošanu. Līgumus, kuru vērtība ir no 5000,00 līdz 70 000,00 *euro*, var slēgt, ja finansējuma saņēmējs ir pieprasījis un izskatījis vismaz trīs cenu piedāvājumus. Līgumus, kuru vērtība ir 70 000,00 *euro* vai lielāka, slēdz saskaņā ar normatīvajiem aktiem par iepirkuma procedūru un tās piemērošanas kārtību pasūtītāja finansētiem projektiem.
8. Darba samaksa projekta iesniegumā nepārsniedz projekta iesniedzēja vai sadarbības partnera parasti veikto darba samaksu par līdzīgu darbu veikšanu un ir ne vairāk kā 8,54 *euro* stundā (neskaitot darba devēja valsts sociālās apdrošināšanas obligātās iemaksas), izņemot samaksu par virsstundu darbu. Samaksu par virsstundu darbu veic saskaņā ar darba tiesības regulējošajiem normatīvajiem aktiem. Fonda projekta finansējuma ietvaros piemaksa par virsstundu darbu ir ne vairāk kā 100 % no darbiniekam noteiktās stundas vai dienas algas likmes, bet, ja nolīgta akorda alga, – ne vairāk kā 100 % apmērā no akorddarba izcenojuma par paveiktā darba daudzumu. Projekta iesniegumā jāpamato virsstundu darba nepieciešamība.
9. Finansējuma saņēmēja personām aizliegts piedalīties lēmuma pieņemšanā par saimnieciska rakstura līgumu slēgšanu un slēgt līgumus (izņemot darba līgumu) ar personām, kas ir finansējuma saņēmēja vai sadarbības partnera darbinieki, biedri, amatpersonas, to laulātie, vecāki, vecvecāki, bērni, mazbērni, brāļi, māsas, pusbrāļi vai pusmāsas, adoptētie vai adoptētāji, vai ar komersantiem, biedrībām un nodibinājumiem, kuru biedru skaits ir vismaz 10 (desmit) dalībnieki un kuru dalībnieki, kapitāldaļu īpašnieki vai valdes locekļi ir šajā punktā minētās personas.
10. Finansējuma saņēmējs vai tā sadarbības partneris var slēgt līgumus par projektā paredzētu pienākumu veikšanu projekta īstenošanā ar citām personām (fiziskām personām, kas nav Finansējuma saņēmēja vai tā sadarbības partnera pastāvīgie darbinieki, biedri vai brīvprātīgie), ja visu ar vienu personu noslēgto līgumu kopsumma nepārsniedz šo noteikumu 111.punktā minēto apmēru – 5 000,00 *euro* (bez pievienotās vērtības nodokļa, ja attiecināms), un šo līgumu summas ņem vērā, aprēķinot sadarbības partneriem nodotā finansējuma apjomu saskaņā ar šo noteikumu 105.punktu.

XIII. Tehniskās palīdzības aktivitātes īstenošana

1. Tehniskās palīdzības aktivitāti īsteno šādas fonda vadībā, kontrolē un uzraudzībā iesaistītās valsts pārvaldes institūcijas (turpmāk – atbildīgās iestādes):
   1. vadošā iestāde;
   2. revīzijas iestāde;
   3. sertificēšanas iestāde.
2. Tehniskās palīdzības aktivitātes maksimāli pieejamo fonda finansē­jumu nosaka fonda attiecīgā gada programma. Par tehniskās palīdzības finansē­juma sadalījumu starp vadošo iestādi, revīzijas iestādi un sertificēšanas iestādi vienojas fonda vadības komitejā.
3. Tehniskās palīdzības aktivitātes īstenošanas attiecināmos izdevumus sedz 100 % apmērā no fonda finansējuma.
4. Lai nodrošinātu revīzijas iestādes vai sertificēšanas iestādes tehniskās palīdzības aktivitātes īstenošanu, kā arī pienācīgu revīzijas iestādes un sertificēšanas iestādes funkciju nodalīšanu, vadošā iestāde ar revīzijas iestādi un sertificēšanas iestādi slēdz vienošanos par revīzijas iestādes vai sertificēšanas iestādes tehniskās palīdzības aktivitātes īstenošanas kārtību.
5. Lai nodrošinātu vadošās iestādes tehniskās palīdzības aktivitātes īstenošanu, vadošā iestāde izdod iekšējo normatīvo aktu, kurā nosaka vadošās iestādes tehniskās palīdzības projekta īstenošanas un uzraudzības kārtību, kā arī grozījumu veikšanas kārtību vadošās iestādes tehniskās palīdzības projektā.
6. Vadošā iestāde šo noteikumu 118.punktā minēto vienošanos slēdz un šo noteikumu 119.punktā minēto iekšējo normatīvo aktu izdod par visu fonda programmu īstenošanas periodu.
7. Grozījumus tehniskās palīdzības projektā veic pēc atbildīgās iestādes ierosinājuma, grozot šo noteikumu 118.punktā minēto vienošanos vai izdodot rīkojumu par vadošās iestādes tehniskās palīdzības projekta grozījumiem. Saņemot atbildīgās iestādes ierosinājumu izdarīt grozījumus tehniskās palīdzības projektā, vadošā iestāde izvērtē ierosināto grozījumu atbilstību fonda izmaksu noteikumiem, gada programmām un citiem fonda darbību regulējošiem tiesību aktiem un sagatavo vienošanās grozījumu vai rīkojuma grozījumu projektu vai nosūta vēstuli, ar kuru informē, ka iesniegtie grozījumi neatbilst fonda izmaksu noteikumiem, gada programmām un citiem fonda darbību regulējošiem tiesību aktiem un nav atbalstāmi.

Ministru prezidente L.Straujuma

Kultūras ministre D.Melbārde

Vīza: Valsts sekretāra p.i. U.Lielpēters

2014.05.26.

6571

G.Preimanis, 67330314

[Gatis.Preimanis@km.gov.lv](mailto:Linda.Krumina@km.gov.lv)